text: Sydbank fordobler resultatet før skat
  20 februar 2013 kl. 09.32
  Sydbank opnåede et resultat før skat i 2012 på 624 millioner kroner. Det betegner koncernen som "tilfredsstillende".
  Resultatet før skat er dobbelt så stort som det var i 2011.
  - Det er tilfredsstillende set i lyset af den svage vækst i samfundsøkonomien, siger direktør Karen Frøsig.
  Overtagelsen af Tønder Bank har givet Sydbank "markant flere kunder", siger Karen Frøsig.
  Andre tal fra årsrapporten:
  Basisindtjening er steget 3,7 procent.
  Udlånene er reduceret med 1,0 procent til 68,2 milliarder kroner.
  Basisomkostninger på uændret niveau for femte år i træk.
  